gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl fi gl gl gl gl gl gl gl gl gl gl gl gl gl gl gl gl gl gl gl ja en sv fr de de gl gl gl gl gl gl gl gl gl gl es gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - O PSdeG denuncia o "primeiro ataque" da Xunta á Sanidade pública
Sábado, 01 de outubro de 2022
Os socialistas presentan un documento que recolle unha orde dada aos hospitais para que reduzan seis millóns no capítulo de material sanitario.
A Xunta deu orde de que os hospitais e os centros de atención primaria fagan un recorte de seis millóns de euros no capítulo de material sanitario, contratación de empresas alleas -limpeza, seguridade, entre outras- e comunicacións, segundo denunciou o PSdeG.
O secretario de Sanidade do partido, Miguel Anxo Fernández, presentou esta quinta feira un documento, enviado desde os servizos centrais do Servizo Galego de Saúde (Sergas), que o socialista cualificou de "primeiro ataque" do Goberno ao sistema sanitario público.
Textualmente, a orde recolle que "de acordo co plan de austeridade aprobado polo Consello da Xunta do día 4 de xuño, é preciso realizar minoración do crédito, entre outros, no orzamento do capítulo II dos centros do Servizo Galego de Saúde. O importe que se minora en cada centro, é proporcional ao orzamento inicial do capítulo II".
"Primeiro descenso" dende 2003
Fernández cifrou a redución en case seis millóns dos 883 destinados a este capítulo (0,66 %) no conxunto dos centros galegos, o que supón "o primeiro descenso" nos recursos para a sanidade pública dende 2003, criticou, e estimou que a diminución vai dos 20 mil euros dos centros máis pequenos deica os 800 mil dos grandes complexos hospitalarios.
Aínda que o capítulo II está dirixido "inicialmente" á contratación de empresas alleas e comunicacións, apuntou que os xerentes recorren a partidas non esgotadas nestes dous últimos apartados para as trasladar a gasto en material sanitario e, no caso dos hospitais, tamén para gasto de farmacia.
Fernández, que foi xerente do Xeral Calde de Lugo, afirmou que precisamente o incremento dos recursos consignados nos capítulos I e II é unha "reivindicación tradicional" dos responsábeis dos centros sanitarios polo que cualificou a decisión de Sanidade de "moi grave".
Non hai recorte nos concertos cos centros privados
"Esperamos que este diñeiro non sexa o que vai utilizar a conselleira para derivar os pacientes a centros privados de dentro e de fóra de Galiza cando aprobe o decreto de tempo máximo de espera que anunciou", dixo o socialista, que reclamou "o mesmo" recorte nos concertos cos centros privados.
A redución "pode pór en risco parte da asistencia sanitaria pública", dixo, e defendeu que, pola contra o Goberno bipartito elevou o gasto sanitario por habitante até 1.369 euros, por riba da media estatal.
Hospitais de Vigo, Pontevedra e O Salnés
Por outra banda, o portavoz parlamentario de Sanidade dos socialistas, Modesto Pose, queixouse esta semana de que o PPdeG rexeitara na Cámara unha moción onde se instaba a Xunta a licitar o hospital de Vigo e as ampliacións dos hospitais de Pontevedra e do Salnés.
Pose acusou os populares de ter unha "vergoñosa axenda oculta" pola que eluden un "compromiso certo" coa sanidade destas bisbarras.
Copia do documento enviado aos hospitais e aos centros de saúde (.pdf / 16KB)
O PSOE calcula que a Xunta freou 1.000 millóns de euros que ían para Vigo
Farjas quéixase dun "burato" de 330 millóns en Sanidade
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A orde aos hospitais e centros de saúde (clique para ampliar)
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto